cyanic-selkie/wikianc huggingface dataset:
ფოთი
თანამედროვეობა
ფოთის ტერიტორიაზე განლაგებულია 20 საშუალო და სპეციალური სასწავლებელი, ბიბლიოთეკები, უმაღლესი სასწავლებლები, ფოლკლორის ცენტრი, ქორეოგრაფიული სტუდია, გ. ჩიტაიას სახელობის კოლხური კულტურისა და ფოთის ისტორიის მუზეუმი და მრავალი სხვა დაწესებულება. აქ არის ნავთობგადამამუშავებელი, კვების მრეწველობის საწარმოები. 1992 წლიდან აღინიშნება ქალაქის დღესასწაული ფაზისობა. 1995 წლიდან მოქცეულია სამეგრელო-ზემო სვანეთის მხარეში. 2005 წელს შეწყდა სატროლეიბუსო მიმოსვლა.
ეკონომიკა
ფოთი საქართველოს ეკონომიკის ერთ-ერთი მნიშვნელოვანი ცენტრია. ფოთის ნავსადგური შავი ზღვის აუზის ერთ-ერთი უდიდესი ნავსადგურია. იგი მდებარეობს ტრასეკას კორიდორზე და წარმოადგენს კავკასიის სატრანზიტო, სატრანსპორტო ქსელის უდიდეს სეგმენტს. ფოთს ევროპა-აზიის კორიდორში მნიშვნელოვანი ფუნქცია დაეკისრა. ფოთის პორტი უკავშირდება ილიჩევსკის (უკრაინა), ვარნისა (ბულგარეთი) და კავკაზის (რუსეთი) პორტებს პირდაპირი საბორნე სარკინიგზო ხაზით და ნოვოროსიისკს (რუსეთი), ბურგასსა (ბულგარეთი) და რიზეს (თურქეთი) პორტებს პირდაპირი საავტომობილო საბორნე გადასასვლელებით და უზრუნველყოფს დიდი მოცულობის ტვირთბრუნვას.
დროშა
ქალაქის დროშა წარმოადგენს ორად გაყოფილ ნაჭერს, მარცხნივ ყვითელ ფონზე არის ლურჯი ჯვარი, მარჯვნივ ლურჯ ფონზე გამოსახულია ოქროს საწმისი. პორტოლანზე, პიეტრო ვესკონტეს (1320/21 წ., მდინარე რიონის შესართავში დასახლებული პუნქტის Fasso (ფაზისი) გამოსახულია სამწვერა ყვითელი ალამი ლურჯი ჯვრის გამოსახულებით, ასე რომ დროშის მარცხენა მხარე სიმბოლიზურად გამოსახავს ფაზისის ისტორიულ მემკვიდრეობას თანამედროვე ფოთზე, რომელიც გაშენებულია მის ადგილას. მარჯვენა მხარე — ოქროს საწმისის გამოსახულებით, გვახსენებს ჩვენ მითს არგონავტებზე, რომლებმაც ჩაუშვეს ღუზა სანაპიროებს, სადაც ახლა ფოთი მდებარეობს.
გერბი
ქალაქის თანამედროვე გერბის საფუძვლად აღებულია 1858 წლის ქალაქის გერბის პროექტი ''„ვერცხლისფერ მინდორზე ლაჟვარდისფერი ტალღოვანი სარტყელი, რის ქვევით ღია ჭიშკარიანი წითელი კოშკი მდებარეობს. ფარის თავისუფალ ნაწილში ქუთაისის გუბერნიის გერბია“.'' ფარი უნდა დაეგვირგვინებია ვერცხლის გვირგვინს, ფარის უკან უნდა განთავსებულიყო ღუზები, შეერთებული ალექსანდრეს ლენტებით. პროექტი ოფიციალურად არ იყო დამტკიცებული. გერბზე კოშკი სიმბოლიზირებდა ქალაქის ფარგლებში ერთ გადარჩენილ შუა საუკუნოვან შენობათაგანს. ოქროს საწმისი, სიმბოლიზირებს როგორც ზევით იყო აღნიშნული — მითს არგონავტებზე. ხოლო ღუზები აღნიშნავს - რომ ფოთი საპორტო ქალაქია.
ფოთის ფოლკლორი
ფოთის კულტურული ცხოვრების ისტორია მდიდარი და მრავალფეროვანია. როდესაც ხალხურ შემოქმედებაზე და ფოლკლორზე ვსაუბრობთ, რამდენიმე მომენტს უნდა გავუსვათ ხაზი, კერძოდ ამ ქალაქში მოღვაწეობდნენ საქართველოს განთქმული ხელოვანები: ლოტბარი – ძუკუ ლოლუა, რომანოზ (რემა) შელეგია, ავქსენტი მეგრელიძე, ილიკო სუხიშვილი, მიხეილ ხავთასი, შოთა ჩახავა, არჩილ ხორავა და სხვა.
სქოლიო
*
Greatest Hits (The Police-ის ალბომი)
Greatest Hits — ინგლისური როკ-ჯგუფ The Police-ის 1992 წელს გამოცემული კრებული, რომელშიც შეტანილია მისი პოპულარული სიმღერები. ბრიტანულ ჩარტში კრებული #10 ადგილზე მოხვდა.
სიმღერების სია
ყველა სიმღერის ავტორია სტინგი.
სქოლიო
კატეგორია:The Police-ის კომპილაციური ალბომები კატეგორია:1992 წლის კომპილაციური ალბომები კატეგორია:A&M Records-ის კომპილაციური ალბომები კატეგორია:ალბომები ჰიუ პეჯემის პროდიუსერობით
ტრანსვაალის რესპუბლიკა
ტრანსვაალის რესპუბლიკა (ოფიციალურად სამხრეთ აფრიკის რესპუბლიკა; Zuid-Afrikaansche Republiek, ან ZAR), ბურების დამოუკიდებელი რესპუბლიკა, რომელიც მეცხრამეტე საუკუნის მეორე ნახევარში სამხრეთი აფრიკის ტერიტორიაზე მდებარეობდა. ის მოიცავდა ტერიტორიას, რომელიც დღეისთვის წარმოადგენს სამხრეთ აფრიკის რესპუბლიკის რეგიონ ტრანსვაალს. ის დაარსდა 1852 წელს და დამოუკიდებელი იყო 1856 - 1877 წლებში, შემდგომ 1881 - 1900 წლებში ბურების პირველი ომის შემდეგ ისევ მოიპოვა დამოუკიდებლოდა. 1902 წელს ვერენინგის ხელშეკრულებით მის ტერიტორიაზე ჩამოყალიბდა ტრანსვაალის კოლონია.
1900 წელს ბურების მეორე ომის შემდგომ ტრანსვაალის რესპუბლიკის ანექსია მოახდინა ბრიტანეთის და ირლანდიის გაერთიანებულმა სამეფომ. 1910 წელს ის გახდა სამხრეთ აფრიკის კავშირის პროვინცია.
ტრანსვაალის პირველი პრეზიდენტი 1857 წელს აირჩიეს, ის იყო მარტინუს ვესელ პრეტორიუსი, ვორტრეკერების (ჰოლანდიელი ემიგრანტები რომლებმაც დატოვეს ბრიტანელების მიერ ანექსირბული სამხრეთი აფრიკის კოლონია) ცნობილი ლიდერის ანდრის პრეტორიუსის შვილი, რომელიც ბურებს სისხლიან მდინარესთან ბრძოლაში ხელმძღვანელობდა.
დედაქალაქი შეიქმნა პრეტორია რომელიც 1855 წელს იყო დაარსებული. მცირე ხნით პოტჩეფსტრუმი წარმოადგენდა მთავრობის სხდომების ადგილს. ფოლკსრაადს (პარლამენტი) ჰყავდა 24 წევრი.
რესურსები ინტერნეტში
კატეგორია:სამხრეთ აფრიკის რესპუბლიკის ისტორია კატეგორია:ტრანსვაალის რესპუბლიკა კატეგორია:1856 წელს დაარსებული ქვეყნები და ტერიტორიები კატეგორია:1902 წელს დაარსებული ქვეყნები და ტერიტორიები
948
თარიღი უცნობია
*
Cretaspira cretacea
Cretaspira cretacea — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ამანდა გორმანი
ამანდა გორმანი (Amanda Gorman, დ. 7 მარტი, 1998) — ამერიკელი პოეტი და სამოქალაქო აქტივისტი. მისი ნამუშევრები ფოკუსირებულია ჩაგვრის, ფემინიზმის, რასობრივი დისკრიმინაციისა და მარგინალიზაციის, ასევე აფრიკული დიასპორის საკითხებზე. გორმანი იყო პირველი ადამიანი, რომელიც ახალგაზრდა ეროვნული პოეტის ტიტულის ლაურეატი გახდა. მან 2015 წელს გამოაქვეყნა პოეტური წიგნი „ადამიანი, ვისთვისაც საკვები არ არის საკმარისი“. 2021 წელს მან აშშ-ის პრეზიდენტის, ჯო ბაიდენის ინაუგურაციაზე წაიკითხა თავისი ლექსი, სახელწოდებით: „The Hill We Climb“. აღნიშნულმა ლექსმა საერთაშორისო მოწონება დაიმსახურა და მალევე გორმანის ორი წიგნი ბესტსელერი გახდა. 2021 წლის თებერვალში ლინ-მანუელ მირანდამ ჟურნალ ტაიმის ფენომენების 100-ეულის ჩამონათვალში გორმანიც შეიყვანა.
ოლჰივკა (ბერისლავის რაიონი)
ოლჰივკა (Ольгівка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 1266 კაცს შეადგენდა.
ამანდა გორმანი
ადრეული ცხოვრება და განათლება
გორმანი დაიბადა 1998 წლის 7 მარტს, ლოს-ანჯელესში, კალიფორნიაში. იგი მარტოხელა დედამ, ჯოან ვიკსმა გაზარდა, რომელიც უოტსის ერთ-ერთ სკოლაში მე-6 კლასს ასწავლიდა. მას ორი დედამამიშვილი ჰყავს. მას ჰყავს ტყუპისცალი და, გაბრიელი, რომელიც აქტივისტი და კინორეჟისორია. გორმანმა განაცხადა, რომ ის გაიზარდა ისეთ გარემოში, სადაც ტელევიზორზე წვდომა ხშირად არ ჰქონდათ. მან საკუთარ თავს „უცნაური ბავშვი“ უწოდა, რომელსაც უყვარდა კითხვა და წერა და დედას მუდმივად ამხნევებდა.
ოლჰივკა (ბერისლავის რაიონი)
რესურსები ინტერნეტში
კატეგორია:ბერისლავის რაიონის სოფლები
ამანდა გორმანი
ადრეული ცხოვრება და განათლება
გორმანი სანტა-მონიკას ერთ-ერთ კერძო სკოლაში დადიოდა დაწყებითიდან მე-12 კლასამდე. როგორც სკოლადამთავრებულმა მან მილკენის ოჯახის ფონდის სახელობის კოლეჯის სტიპენდია მოიპოვა. ის სოციოლოგიას სწავლობდა ჰარვარდის კოლეჯში, რომელიც 2020 წელს წარჩინებით დაასრულა ფი ბეტა კაპას საზოგადოების წევრი გახდა.
2014-2015
გორმანის შემოქმედება და აქტივიზმი ფოკუსირებულია ჩაგვრის, ფემინიზმის, რასობრივი დისკრიმინაციისა და მარგინალიზაციის საკითხებზე, ასევე აფრიკულ დიასპორაზე. მან თქვა, რომ მას ეს შთააგონა გაერთიანებული ერების ორგანიზაციის ახალგაზრდა დელეგატმა პაკისტანიდან, ნობელის პრემიის ლაურეატმა მალალა იუსაფზაიმ. გორმანი 2014 წელს ლოს-ანჯელესის პირველ ახალგაზრდა პოეტად აირჩიეს. 2014 წელს გავრცელდა ინფორმაცია, რომ გორმანი „პირველ რომანს არედაქტირებდა, რომლის წერა 16 წლის ასაკში დაიწყო და მასზე მუშაობას ორი წელი მოანდომა.“ მან 2015 წელს გამოაქვეყნა პოეტური წიგნი The One for Whom Food Is Not Enough („ადამიანი, ვისთვისაც საკვები არ არის საკმარისი“).
2016-2020
2016 წელს გორმანმა დააარსა არაკომერციული ორგანიზაცია One Pen One Page (ერთი კალამი, ერთი გვერდი), ახალგაზრდებისთვის განკუთვნილი წერისა და ხელმძღვანელობის პროგრამა. 2017 წელს იგი გახდა პირველი ავტორი, რომელიც მონაწილეობდა XQ ისტიტუტის თვის წიგნის კატეგორიაში. მან დაწერა სცენარი Nike-ს რეკლამისთვის, სადაც შავკანიანები იღებდნენ მონაწილეობას. მას ასევე ჰქონდა გარიგება ვიკინგების საბავშვო წიგნებთან, რომელთათვისაც ორი წინგი შექმნა.
2017 წელს გორმანი გახდა პირველი ახალგაზრდა პოეტი, რომელმაც გახსნა ლიტერატურული სეზონი კონგრესის ბიბლიოთეკისთვის და წაიკითხა თავისი ნაწარმოები MTV– ზე. მან დაწერა: In This Place: An American Lyric („ამ ადგილას:ამერიკული ტექსი“) 2017 წლის სექტემბრის კონგრესის ბიბლიოთეკაში გამოსვლისთვის. ღონისძიება ტრეისი სმიტის, როგორც შეერთებული შტატების პოეტის ტიტულის ლაურეატის პატივსაცემად გაიმართა. 2018 წელს მორგანის ბიბლიოთეკამ და მუზეუმმა შეიძინა მისი პოემა In This Place: An American Lyric, რომელიც ელიზაბეთ ბიშოპის შემოქმედების მახლობლად განათავსეს.
ჰარვარდში ყოფნისას, გორმანი გახდა პირველი ადამიანი, ვინც 2017 წლის აპრილში დასახელდა ახალგაზრდობის ეროვნული პოეტის სტატუსის მფლობელად ( National Youth Poet Laureate). ის ხუთი ფინალისტიდან აირჩიეს. 2017 წელს გორმანმა მოიპოვა 10 000 აშშ დოლარის ოდენობის გრანტი მედიაკომპანია OZY– სგან ყოველწლიური OZY Genius Awards– ით, რომლის მეშვეობითაც კოლეჯის 10 სტუდენტს ეძლევა შესაძლებლობა „განახორციელონ თავიანთი იდეები და ინოვაციები“.
პირადი ცხოვრება
გორმანი აფრო-ამერიკელი კათოლიკეა, წმინდა ბრიჯიტის სახელობის კათოლიკური ეკლესიის წევრი, რომელიც ლოს-ანჯელესში მდებარეობს. ბაიდენის ინაუგურაციიდან მეორე დღეს, იგი გამოჩნდა ჯეიმზ კორდენის ღამის შოუში (The Late Late Show with James Corden) სადაც განაცხადა, რომ კორდენი მისთვის „უსაყვარლესი ადამიანია ვისაც ოდესმე უარსებია”. 2014 წელს გავრცელდა ინფორმაცია, რომ გორმანი „ისწრაფვის იმისკენ, რომ გახდეს ადამიანის უფლებათა დამცველი“.
სქოლიო
კატეგორია:XXI საუკუნის ამერიკელი მწერლები კატეგორია:დაბადებული 7 მარტი კატეგორია:დაბადებული 1998 კატეგორია:ამერიკელი პოეტები კატეგორია:აფრო-ამერიკელი მწერლები კატეგორია:ამერიკელი ფემინისტი მწერლები
ნიკარაგუის დეპარტამენტები
ნიკარაგუა უნიტარული რესპუბლიკაა. იგი ადმინისტრაციულად იყოფა 15 დეპარტამენტად (departamentos) და 2 თვითმმართველ რეგიონად (autonomous communities). ნიკარაგუის ტერიტორიული მოწყობა ემყარება ესპანურ მოდელს: left| ნიკარაგუის დეპარტამენტები
სელაია
1986 წელს ახალი კონსტიტუციაში გამოქვეყნდა ავტონომიის თავი (შეზღუდული თვითმმართველობა), რომლის ძალითაც უქმდებოდა სელაიას დეპარტამენტი, რომელსაც ეჭირა ნიკარაგუის აღმოსავლეთი ტერიტორია. დეპარტამენტი დაიყო ორ ავტონომიურ რეგონად. ავტონომიის თავი მისდევს ესპანურ მოდელს. ავტონომიები იმართება გუბერნატორისა და რეგიონული საკრებულოს მიერ. სხვა მხრივ კი იგი ცენტრალურ ხელისუფლებას ემორჩილება.
რესურსები ინტერნეტში
კატეგორია:ნიკარაგუის დეპარტამენტები
პერშოტრავნევე (ბერისლავის რაიონი)
პერშოტრავნევე (Першотравневе) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 162 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
ცეცხლოვანი მიწის არქიპელაგი
მინი|250პქ ცეცხლოვანი მიწის არქიპელაგი (Archipiélago de Tierra del Fuego) — არქიპელაგი სამხრეთ ამერიკის კონტინენტის უკიდურეს სამხრეთ ნაწილში, კვეთს მაგელანის სრუტეს. არქიპელაგი შედგება ძირითადი კუნძულის - ცეცხლოვანი მიწისა (რომელიც იყოფა არგენტინასა და ჩილეს შორის, ფართობი 48,100 კვ.კმ) და სხვა პატარა კუნძულებისაგან, რომელთაგან  კუნძულ ჰორნზე მდებარეობს ჰორნის კონცხი. ეს კუნძულები აღმოაჩინა ფერნანდო მაგელანმა თავის მოგზაურობისას 1520 წელს, მიუხედავად ამისა, ისინი ევროპელთაგან დაუსახლებელი რჩებოდა XIX საუკუნის მეორე ნახევრამდე, სანამ დაიწყებოდა მეცხვარეობის ბუმი და ოქროს ციებ-ცხელება. არქიპელაგის ჩრდილოეთი ნაწილის ეკონომიკური საქმიანობის სფეროს დღეისათვის წარმოადგენს ნავთობის მოპოვება, ხოლო სამხრეთისას - ტურიზმი და ანტარქტიკის ლოჯისტიკა.
რესურსები ინტერნეტში
კატეგორია:სამხრეთ ამერიკის გეოგრაფია კატეგორია:ჩილეს კუნძულები კატეგორია:არგენტინის კუნძულები
გლიკოლიზი
გლიკოლიზი –  გლუკოზის უჟანგბადო დაშლის პროცესია, რომელიც მიმდინარეობს ყოველ ცხოველურ უჯრედში და ზოგიერთ მიკროორგანიზმში, ამ დროს ხდება ადენოზინტრიფოსფორმჟავას სინთეზი და წარმოიქმნება საბოლოო პროდუქტი – რძემჟავა. ეს პროცესი მიმდინარეობს რძემძავა დუღილის ბაქტერიებში და სოკოებში(იწვევს რძის აჭრას, მაწვნის არაჟნის დამზადებას და ა. შ. გლიკოლიზი უზრუნველყოფს ცოცხალ ქსოვილში ენერგიის დაგროვებას ჟანგბადის ნაკლებობის პირობებში.
კატეგორია:ციტოლოგია კატეგორია:ბიოქიმია
სტატუს-კვო
სტატუს-კვო (status quo) — ლათინური ტერმინი, რომელიც ნიშნავს აწმყო, მიმდინარე არსთა, ურთიერთობათა, საგანთა მდგომარეობას. სტატუს-კვო შენარჩუნება ნიშნავს საქმეთა, საგანთა შენარჩუნებას ისე, როგორც ისინი ამჟამადაა. შედარებისთვის „სტატუს-კვო ანტე“ ნიშნავს საგანთა მდგომარეობას ისე, როგორც იყო ადრე.
სტატუს-კვოს კონცეფცია მოდის დიპლომატიური ტერმინიდან „სტატუს-კვო ანტე ბელუმ“ (status quo ante bellum), რაც ნიშნავს — „როგორც იყო ომამდე“ — მიუთითებს მოწინააღმდეგის ჯარების გაყვანას და ძალთა ბალანსის ომამდელ მდგომარეობაში აღდგენას.
არგუმენტი სტატუს-კვო შენარჩუნებაზე ხშირად მოიაზრება დიდი, რადიკალური ცვლილებებისადმი წინააღმდეგობის კონტექსტში. ტერმინი ხშირად მიუთითებს მნიშვნელოვან საკითხთა, როგორიცაა საზოგადოებისა ან ერის მიმდინარე სოციალურ-კულტურული კლიმატის, სტატუსზე.
ტერმინს ხშირად იყენებენ პოლიტიკოსები. ხშირად არსებობს მიზანმიმართული გაურკვევლობის პოლიტიკა, როდესაც გარკვეული სიტუაციის ფორმალიზების ნაცვლად მიუთითებენ სტატუს-კვოზე. პოლიტიკური გაურკვევლობის მაგალითია ტაივანის პოლიტიკური სტატუსი. ამასთან დაკავშირებით კლარკ კერს უთქვამს: „სტატუს-კვო არის ერთადერთი გამოსავალი რომელზეც ვეტოს დადება შეუძლებელია“, გულისხმობდა რა, რომ სტატუს-კვოს წინააღმდეგ გადაწყვეტილების მიღება შეუძლებელია; მის შესაცვლელად რაიმე ქმედებაა მისაღები.
ხშირად სპეციფიკური დაწესებულებები იქმნება რათა აქტიურად შენარჩუნდეს სტატუს-კვო. მაგ. გაეროს შექმნის მიზანი იყო შენარჩუნებულიყო მშვიდობიანი საერთაშორისო სტატუს-კვო, რომელიც მეორე მსოფლიო ომის შემდეგ დამყარდა.
სქოლიო
კატეგორია:ლათინური ტერმინები და ფრაზები
Cryptodaphne
Cryptodaphne — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
საკის რუვასი
საკის რუვასმა ორჯერ წარადგინა საბერძნეთი ევროვიზიის სიმღერის კონკურსზე: 2004 და 2009 წლებში. პირველად მან მესამე ადგილი დაიკავა, ხოლო 2009 წელს მხოლოდ მეშვიდეს დასჯერდა. 2006 წელს ის იყო ათენში ჩატარებული ევროვიზიის სიმღერის კონკურსის წამყვანი.
ბავშვობა
საკისი დაიბადა 1972 წლის 5 იანვარს საბერძნეთში კუნძელ კორფუზე კოსტას რუვასის და ანა–მარია პანარეტის ოჯაზში. ჰყავს უმცროსი ძმა ტოლისი. მამა მძღოლი იყო, დედა კი აეროპორტში მუშაობდა.
1984 წელს საკისის მშობლები განქორწინდნენ და ის და მისი ძმა კუნძულის მეორე ნაწილზე გადავიდნენ საცხოვრებლად ბებია–ბაბუასთან. მამამ მალე მეორე ცოლი მოიყვანა და 12 წლის საკისი იძულებული გახდა მუშაობა დაეწყო, რათა მამის ახალ ოჯახს და მარტო დარჩენილ დედას დახმარებოდა.
საკისი სპორტითაც იყო დაკავებული და 16 წლის ასაკში ტრამპლინიდან ხტომაში საბერძნეთის ეროვნულ ნაკრებში მოხვდა. მიუხედავად ამ წარმატებისა მან გადაწყვიტა მუსიკისათვის მიეძღვნა თავი. ის ხშირად ასრულებდა ელვის პრესლისა და The Beatles-ის ჰიტებს მეგობრების წრეში. სკოლის დამთავრების შემდეგ ის სხვადასხვა ღამის კლუბებში მღეროდა. 18 წლის ასაკში საკისმა დატოვა მშობლიური კუნძული და უკეთესი მომავლის საძიებლად პატრასში გაემგზავრა.
1991−1993: პირველი ალბომები
საკისი საზოგადოების წინაშე პირველად გამოვიდა 1991 წელს ათენში სატელევიზიო გადაცემაში Show Center. სწორედ ამის შემდეგ შესთავაზა ხმის ჩამწერმა კომპანიამ PolyGram თანამშრომლობა. . უკვე რამდენიმე თვის შემდეგ რუვასი გამოვიდა კონკურსზე «Thessaloniki Song Festival» სიმღერით «Par' ta» და პირველი ადგილი დაიკავა. ამ დროს გამოდის მისი სადებიუტო ალბომი «Sakis Rouvas», რომელმაც პირველი ადგილი დაიკავა ბერძნულ მუსიკალურ ჩარტებში. საკის რუვასის მეორე ალბომი «Min Antistekesai» გამოვიდა 1992 წლის სექტემბეში. ამ ალბომსაც არანაკლები წარმატება ხვდა წილად. საკისი სულ უფრო და უფრო პოპულარული ხდებოდა. მის მესამე ალბომს «Gia Sena Sakis Rouvas» კი ოქროს დისკის წოდება მიენიჭა.
1993−2000: კვლავ წარმატება
1994 წლის ზამთარში ნიკოსოლ კარველასოს და ნატალია გერმანის დახმარებით საკისმა ჩაწერა მეოთხე ალბომი «Aima, Dakrua kai Idrotas» რომელიც მოგვიანებით გახდა პლატინის. 1996 წელს გამოშვებული ალბომმა «Tora Arhizoun Ta Diskola» კი ოქროს სტატუსი მოიპოვა. საკისი ისევ თანამშრომლობდა ნიკოსტან დანატალიასთან, მოგვიანებით კი ერთ–ერთ ღამის კლუბში ანნა ვისსისთან ერთად იმღერა. იმავე წელს დაარსდა საკისის ფან–კლუბი, რომელიც მალევე გახდა ყველაზე დიდი ფან–კლუბი საბერძნეთში. 1997 წელს ანნა ვისსიმ საკისის ახალი ალბომისთვის «Travma» დაწერა სიმღერა «Se Thelo, Me Thelis».
2000−2004: 21st Akatallilos, Ola Kala და To Hrono Stamatao
იმავე წელს საკის რუვასი გახდა „პეპსის“ სახე.
მოგვიანებით საკისმა ფოებოსის და დესმონდ ჩილდის დახმარებით გამოუშვა სინგლი «Disco Girl», რომელმაც მიიღო პლატინის სტატუსი. . ამ სინგლის ფრანგული ვერსიაც ჩაიწერა. 2002 წლის მარტში საკისმა მიიღო წოდება წლის პოპ მომღერალი სინგლისთვის «Disco Girl».
2002 წლის ივნისში გამოსულმა საკისის ალბომი «Ola Kala» 11 დღეში ოქროსი გახდა, 4 თვეში კი პლატინის. მოგვიანებით მიიღო ორგზის პლატინის სტატუსი. ზაპხულში საკის რუვასი წავიდა ტურნეში, რომლის ფარგლებშიც მთელი საბერძნეთი მოიარა. ტურნეს დამთავრებისთანავე გამოდის მისი მეცხრე ალბომი «To Hrono Stamatao».
2004: ევროვიზია
მარცხნივ|საკისი [[ევროვიზიის სიმღერის კონკურსი 2004|ევროვიზიის სიმღერის კონკურსზე 2004 წელს |thumb]] საკის რუვასმა გაიმარჯვა საბერძნეთის ევროვიზიის შესარჩევ ტურში სიმღერით «Shake It». საბერძნეთში ეს სიმღერა გახდა ოტხგზის პლატინის სტატუსის მფლობელი. 12 მაისს საკის რუვასმა შეასრულა «Shake It» თურქეთში ჩატარებულ ევროვიზია 2004–ის ნახევარფინალზე და ფინალში გავიდა, სადაც მან საბერძნეთს მესამე ადგილი მოუტანა.
აგვისტოში საკის რუვასმა შეასრულა რამდენიმე ბერძნული ნაციონალური სიმღერა ათენში ჩატარებულ ზაფხულის ოლიმპიურ თამაშებზე.
2005−2006: S’Eho Erotefti და Iparhi Agapi Edo
2005 წლის 6 აპრილს გამოვიდა საკისის მეათე სტუდიური ალბომი «S’Eho Eroteftei», რომელიც 5 თვეში გახდა პლატინის, მოგვიანებით კი სამგზის პლატინის. იმავე წელს საკისმა მიიღო ჯილდო, როგორც ყველაზე კარგად გაყიდვადმა ბერძენმა მომღერალმა. . ზამთარში საკის რუვასი შვებულებას იღებს და ლოს–ანჯელესში მიემგზავრება დასასვენებლად. 14 თებერვალს, წმინდა ვალენტინის დღეს, საკისმა გამართა კონცერტი, სადაც იმღერა მხოლოდ ბალადები. მოგვიანებით, ამ კონცერტის ჩანაწერი გამოვიდა  DVD და CD ფორმატში სახელწოდებით «Live Ballads». დისკზე ასევე იყო ორი ახალი სიმღერის სტუდიური ჩანაწერი, ესენია «Horis Kardia» და სიმღერის «S’Eho Eroteftei» ინგლისურენოვანი ვერსია «I’m in Love with You».
ამავე წლის ბოლოს საკის რუვასმა მეტერთმეტე «Iparhi Agapi Edo» ალბომი გამოუშვა. სინგლები «Ego Travo Zori» და «Iprahi Agapi Edo» რადიო ჰიტები გახდა, ხოლო «Ola Giro Sou Girizoun» #1 საცეკვაო სიმღერა.
2007: Alter Ego და This is My Live
2007 წლის მაისში გაყიდვაში გამოვიდა ფილმი Alter Ego, რომლის საუნდტრეკს «Zise Ti Zoi» საკის რუვასი ასრულებდა. ეს ფილმი ერთ–ერთი ყველაზე მომგებიანი გახდა ბერძნულ ფილმებს შორის.
10 სექტემბერს საკისი მართავს კონცერტს ათენში. 12 დეკემბერს კი ეს კონცერტი CD-ზე გამოდის სახელწოდებით «This is my live». 2007–2008 წლის ზამთარში ის ტურნეში წავიდა ავსტრალიასა და ჩრდილოეთ ამერიკაში ანტონის რემოსთან ერთად.
2008–2009: Irthes და ევროვიზია 2009
2008 წლის დასაწყისში გამოვიდა საკისის კიდევ ერთი ალბომი «Irthes», რომელშიც შესული ყველა სიმღერა დიმიტრის კონტოპულოსის დაწერილი იყო.
დისკოგრაფია
საკონცერტო ალბომები
სქოლიო
კატეგორია:ბერძენი მომღერლები კატეგორია:ბერძენი პოპ მუსიკოსები კატეგორია:დაბადებული 5 იანვარი კატეგორია:დაბადებული 1973 კატეგორია:ევროვიზიის კონკურსანტები
მორიც დეში
მინი|მორიც დეშის საფლავი ბუდაპეშტის სასაფლაოზე მორიც დეში (Mór Déchy, Moriz von Déchy, Maurice de Déchy; დ. 4 ნოემბერი, 1851, პეშტი, უნგრეთი — გ. 8 თებერვალი, 1917, ბუდაპეშტი, უნგრეთი) — უნგრელი მოგზაური, ალპინისტი და გეოგრაფი, კავკასიის მკვლევარი.
ბიოგრაფია
მორიც დეში დაიბადა 1851 წლის 4 ნოებერს რკინიგზის მაგნატის ქრისტიანი ებრაელის ოჯახში. მამამისი აქტიურად ზრუნავდა შვილის განათლებაზე. შეასწავლა არაერთი უცხო ენა. დეშმა დაწყებითი განათლება ბუდაპეშტის პიარისტების გიმნაზიაში მიიღო, შემდეგ სწავლა განაგრძო ვენის უნივერსიტეტში სადაც ეუფლებოდა გეოლოგიას და გეოგრაფიას.
მიუხედავად მ. დეშის მრავალი მოგზაურობისა, მის მთავარი კვლევის ობიექტს კავკასია წარმოადგენდა, სადაც მან მეცნიერებთან ერთად 9 დიდი ექსპედიცია მოაწყო. აღნიშნული მოგზაურობები ასახულია სამ ტომად გერმანულად გამოცემულ მის ძირითად ნაშრომში „კავკასია. მოგზაურობა და კვლევა კავკასიის მაღალ მთებში“.
პირველი ექსპედიცია მოეწყო 1884 წლის ზაფხულში. მოგზაურობისას მ. დეშის თან ახლდა ბოტანიკოსები ჰუგო ლოჟკა, ლადისლავ ჰოლოსი, გეოლოგები ფრანც შაფარზიკი, კარლ პაპი და დეზიდურიუს ლაჩკო. მოგზაურობა განხორციელდა რუსეთის ხელისუფლების მხარდაჭერით. 1884 წლის 23 აგვისტოს ჯგუფმა ბაქსანის ხეობით იალბუზს მიაღწია და მისი მთავარი მწვერვალი (5642 მ) დალაშქრა.
მეორე ექსპედიცია 1885 წელს შედგა. მას თან ახლდა ბოტანიკოსი ჰუგო ლოჟკა.
მესამე ექსპედიცია, რომელიც ასევე 1885 წელს მოექწყო, მ. დეშის თან ახლდა ფერენც შაფარზიკი. მათ ყაზბეგიდან იალბუზამდე დალაშქრეს კავკასიის მთავარი ქედი. შემდეგ ქლუხორის უღელტეხილით დაეშვნენ ბაქსანის ხეობაში, სადაც შეისწავლეს იქაური მყინვარები.
მეოთხე ექსპედიცია 1887 წელს შედგა. ექსპედიციაში თან ახლდა ინგლისელი დუგლას ფრეშფილდი. ვლადიკავკასიდან მოყოლებული კვლავ გადავიდნენ ბაქსანის ხეობაში, გზად გაიარეს ზემო სვანეთის კავკასიონი.
მეხუთე ექსპედიცია 1897 წელს შედგა, რომელიც ოჯახური მიზეზების გამო ათი წლით გადაიდო. დ. მორი გაემართა ცენტრალური და აღმოსავლეთ კავკასიის შესასწავლად. ორ თანმხლებელთან ერთად ავიდა მყინვარწვერზე, ხოლო აღმოსავლეთ კავკასიონზე დალაშქრა მახოს მთა (3809 მ) და დატეხ-კორი (4272 მ).
მეექვსე ექსპედიცია 1898 წელს შედგა გეოლოგ კაროლი პაპასა და ბოტანიკოს ლასლო ხოლოშისთან ერთად. მათი ძირითადი კვლევის საგანს დასავლეთ კავკასიონი წარმოადგენდა.
მეშვიდე ექსპედიცია 1902 წელს შედგა. მ. დეშის თან ახლდა გეოლოგი დეზო ლაცკო. გზად დაიპყრეს ბაზარჯუზის მწვერვალი (4487 მ). მოიარა დაღესტანი.
ოჯახი
1884 წელს დაოჯახდა მდიდარი ოდესელი ბანკირის ქალიშვილ პაულინა შტეინბერგზე. შეეძინათ ორი შვილი მარია და ივანი.
სქოლიო
კატეგორია:უნგრელი მთამსვლელები
მტკნარი წყალი
მინი|წყლის მცირე შადრევანი მტკნარი წყალი — დედამიწის ზედაპირზე გავრცელებული ბუნებრივი რესურსები, რომელიც გამოსაყენებლად ვარგისიანია. მტკნარ წყალს შეიცავს მყინვარული საფარი, მყინვარული გუმბათი, მყინვარი, ჭაობი, ტბორი, ტბა, მდინარე და სხვა გეოგრაფიული ობიექტი. როგორც წესი, დამახასიათებელია გახსნილი მარილების დაბალი კონცენტრაციები და სხვა საერთო მინერალიზაციის არსებობა. ზღვის წყლის საპირისპიროა. „მტკნარი“ ისეთ წყალს ეწოდება, რომლის მარილიანობა არ აღემატება 0,1 %-ს. პოლარულ რეგიონებში მდებარე მყინვარული მასივები და საერთოდ მყინვარები მცირე რაოდენობით შეიცავენ მტკნარ წყალს. მტკნარი წყლის მარაგის დაახლოებით 85-90% ყინულის სახით არის წარმოდგენილი. მისი წყარო შეიძლება იყოს ატმოსფეროს დანალექები, ნისლის, თოვლისა და წვიმის სახით. მტკნარი წყლის აღსანიშნავად, მარილიანი წყლისგან განსხვავებით, გამოიყენება ტერმინი „ტკბილი წყალი“.
მტკნარი წყლის მარაგი
დედამიწის ჰიდროსფეროს მტკნარი წყლის მარაგი:
სქოლიო
კატეგორია:წყალი კატეგორია:ჰიდროლოგია
ხუან-ფერნანდესის კუნძულები
მინი|250პქ მინი|250პქ|კუნძულ რობინზონ კრუზოს დედაქალაქი სან-ხუან-ბაუტისტა ხუან-ფერნანდესის არქიპელაგი (Archipiélago Juan Fernández) — მეჩხერად დასახლებულ კუნძულთა ჯგუფი წყნარი ოკეანის სამხრეთ ნაწილში, ჩილეს სანაპიროდან დაშორებულია 667 კილომეტრით. ეკუთვნის ჩილეს. არქიპელაგი შეიცავს რამდენიმე ვულკანურ კუნძულს. ესენია:
ეს კუნძულები მთელ მსოფლიოში ცნობილია შოტლანდიელი მეზღვაურის, ალეხანდრო სელკირკის  წყალობით, რომელიც ამ უკაცრიელი არქიპელაგის ერთ-ერთ კუნძულებზე გადასვეს, სადაც მან ოთხი წელი გაატარა, რამაც შემდეგში დანიელ დეფოს შთააგონა  ცნობილი ნოველის — „რობინზონ კრუზოს“ დაწერა.
არქიპელაგის საერთო ფართობი 181 კვ. კმ-ია, საიდანაც კუნძულ რობინზონ კრუზოს უჭირავს 93 კვ.კმ, ხოლო ალეხანდრო სელკირკის კუნძულს 33 კვ.კმ. მთელი მოსახლეობა შეადგენს 633 ადამიანს (ყველა მათგანი რობინზონ-კრუზოზე ცხოვრობს, ხოლო მათგან 598 კუნძულის დედაქალაქ სან-ხუან-ბაუტისტაში. 2002)
ადმინისტრაციულად, არქიპელაგი მიეკუთვნება ჩილეს ვალპარაისოს რეგიონს (აღდგომის კუნძულთან ერთად).
2010 წლის 27 თებერვალს, ცუნამის შედეგად ჩილეში მომხდარი 8,8 ბალიანი მიწისძვრა შეეხო ხუან-ფერნანდესის არქიპელაგსაც, რამაც აქ  8 ადამიანის სიცოცხლე იმსხვერპლა.
რესურსები ინტერნეტში
კატეგორია:ჩილეს კუნძულები
ევროპის იურისტ სტუდენტთა ასოციაცია
ევროპის იურისტ სტუდენტთა ასოციაცია (European Law Students' Association, ELSA) — ევროპის ქვეყნების იურისტი სტუდენტების საერთაშორისო, დამოუკიდებელი, არაკომერციული ორგანიზაცია.
ასოციაცია დაფუძნდა 1981 წლის 4 მაისს ვენაში პოლონელი, ავსტრიელი, უნგრელი და დასავლეთ გერმანელი სტუდენტების მიერ. ასოციაციის შექმნის თავდაპირველი იდეა იყო „რკინის ფარდის“ ორ მხარეს მყოფ იურისტ სტუდენტებს შორის საერთაშორისო კონტაქტებისა და ურთიერთგაგების გაზრდა–გაძლიერება. ამ დროის განმავლობაში ორგანიზაცია ეტაპობრივად ძლიერდებოდა და საწყის ეტაპზე ევროპის ჩრდილო ნაწილში იზრდებოდა.
თავდაპირველად საერთაშორისო საბჭოს შეხვედრათა უმეტესობა მხოლოდ სკანდინავიაში, კერძოდ კი კოპენჰაგენსა და ჰელსინკიში იმართებოდა, შესაბამისად ასოციაციის პირველი საერთაშორისო ოფისი ქალაქ ოსლოში, 1984 წელს შეიქმნა.
1992 წლის 12 ოქტომბერს, ბელგიაში, ქალაქ ბრიუსელში შემუშავებული იქნა ასოციაციის ფილოსოფიური ხედვა: „A just world in which there is respect for human dignity and cultural diversity“, რომელსაც ფუძემდებლური მნიშვნელობა აქვს ასოციაციის საქმიანობაში. გარდა ამისა ხედვამ გარდამტეხი როლი ითამაშა ასოციაციის სამომვალო მოღვაწეოაბასა და განვითარებაში.
1995 წელს ბრიუსელში, დაქირავებულ იქნა საჭირო სამუშაო ადგილი, რომელსაც პირობითად „ELSA House“ (ელსას სახლი) ეწოდა. ამ მომენტიდან სწორედ ბრიუსელში მდებარეობს ასოციაციის საერთაშორისო ოფისი, რომელშიც საკმარისი სივრცეა საარქივო მასალების მოსათავსებლად და საერთაშორისო გამგეობის წევრთა სამოქმედოთ. საქმე ისაა, რომ ელსას სახლი უზრუნველყოფს სათანადო პირობებს საერთაშორისო გამგეობის წევრთა საცხოვრებლად და ნაყოფიერი მუშაობისათვის.
2016 წელს ასოციაციამ 35 წლის იუბილე იზეიმა. 35 წლის განმავლობაში ევროპის იურისტ სტუდენტთა ასოციაციამ უდიდესი გავლენა მოახდინა ევროპელ იურისტ სტუდენტთა და ახლგაზრდა იურისტთა პროფესიულ განვითარებასა და წარმატებაზე. სწორედ ამ ფონზე, ელსა ჩამოყალიბდა, როგორც ევროპული იურიდიული საზოგადოების მნიშვნელოვანი, განუყოფელი, დამოუკიდებელი და ღირსეული ნაწილი.
დღესდღეობით, მისი ქსელი მოიცავს 45 ევროპულ სახემლწიფოს ეროვნული ჯგუფების დონეზე, 300-მდე სახელგანთქმულ უმაღლეს სასწავლებელს მთელს ევროპაში, 51000-ზე მეტ მოტივირებულ, ნიჭიერ და წარმატებულ იურისტ სტუდენტსა და ახალგაზრდა იურისტს.
რესურსები ინტერნეტში
კატეგორია:საერთაშორისო ორგანიზაციები
ტარია ტურუნენის დისკოგრაფია
აქ წარმოდგენილია ფინელი საოპერო და როკ მომღერლის ტარია ტურუნენის დისკოგრაფია და ვიდეოგრაფია. ტარია ცნობილია, როგორც სიმფონიური მეტალისა და კლასიკური მუსიკის ერთ-ერთი ყველაზე ცნობილი შემსრულებელი მსოფლიოში. 1996 წლიდან 2005 წლის ბოლომდე იგი იყო ფინური ჯგუფის Nightwish მთავარი ვოკალისტი.
კლიპები
კატეგორია:ფინელი მომღერლების დისკოგრაფიები კატეგორია:ტარია ტურუნენი
კლაიპედის მაზრა
კლაიპედის მაზრა (ლიეტუვ Klaipėdos apskritis) — მაზრა ლიეტუვის დასავლეთში, ბალტიის ზღვის სანაპიროზე. ესაზღვრება ლატვიასა და რუსეთის ფედერაციის კალინინგრადის ოლქს, ასევე ტაურაგისა და ტელშიაის მაზრებს.
სქოლიო
კატეგორია:ლიეტუვის მაზრები
არაბინარული გენდერი
არაბინარული ადამიანი შეიძლება იდენტიფიცირდებოდეს შუალედურ ან ცალკეულ მესამე გენდერთან, ერთზე მეტ გენდერთან, არცერთ გენდერთან (აგენდერი) ან მისი გენდერული იდენტობა არ იყოს ფიქსირებული და იყოს ცვალებადი (გენდერფლუიდი). გენდერული იდენტობა განსხვავდება სექსუალური ან რომანტიკული ორიენტაციისგან: არაბინარულ ადამიანებს ბევრი სხვადასხვა სექსუალური ორიენტაცია აქვთ. გარდა ამისა, არაბინარულობა იგივე არ არის, რაც ინტერსექსობა; ინტერსექსი ადამიანების უმეტესობა ქალად ან კაცად იდენტიფიცირდება
არაბინარული ადამიანების გენდერული ექსპრესია მრავალგვარია, ზოგმა კი შეიძლება საერთოდ უარყოფს გენდერული იდენტობა. ზოგიერთ არაბინარულ ადამიანს აწუხებს გენდერული დისფორია.
ევანგელიკური ეკლესია
ევანგელიკური ეკლესია — მთელი რიგი პროტესტანტული ეკლესიების სახელწოდება. მაგალითად, აუგსბურგული და ჰელვეციური სარწმუნოების ეკლესია — ავსტრიაში, ლუთერანულ-ევანგელიკური ეკლესია — დანიაში. ევანგელიკური ეკლესია — გერმანიაში. ჩეხი ძმების ევანგელიკური ეკლესია და ევანგელიკური მეთოდიკური ეკლესია ჩეხეთსა და სლოვაკეთში და სხვა. ევანგელიკური ეკლესიის მოძღვრების საფუძვლად ითვლება საღმრთო წერილი, უპირველეს ყოვლისა, სახარება (ბერძნ. euangelion), საიდანაც მიიღო სახელწოდება.
არაბინარული გენდერი
სქოლიო
კატეგორია:გენდერული იდენტობა კატეგორია:არაბინარული გენდერი კატეგორია:ნეოლოგიზმები კატეგორია:ტრანსგენდერობა კატეგორია:ფემინისტური ტერმინოლოგია კატეგორია:მესამე გენდერი კატეგორია:ლგბტ ტერმინები
ევანგელიკური ეკლესია
ლიტერატურა
კატეგორია:ევანგელიკური ეკლესია
როსკილეს კათედრალი
როსკილეს კათედრალი (Roskilde Domkirke) — დანიის ლუთერანული ეკლესიის ტაძარი ქვეყნის აღმოსავლეთ ნაწილში, კუნძულ ზელანდიაზე, ქალაქ როსკილეში. ეს იყო პირველი გოთური არქიტექტურული სტილის კათედრალი, რომელიც აგურით აშენდა, რის შემდეგაც აგურის გოთიკა მთელს ჩრდილოეთ ევროპაში გავრცელდა.
ტაძარი XII-XIII საუკუნეებში აიგო, გოთური და რომანული არქიტექტურის ნაზავით. XX საუკუნემდე ის კუნძულ ზელანდიის ერთადერთ კათედრალად რჩებოდა.
კათედრალი მნიშვნელოვან ტურისტულ ღირსშესანიშნაობას წარმოადგენს. ყოველწლიურად მას 125 000 მნახველი სტუმრობს. 1995 წლიდან შესულია იუნესკოს მსოფლიო მემკვიდრეობის სიაში.
რესურსები ინტერნეტში
კატეგორია:დანიის შენობა-ნაგებობები კატეგორია:მსოფლიო მემკვიდრეობის ძეგლები დანიაში
იქს-ადამიანების წარმოშობა: სამურავი
იქს-ადამიანების წარმოშობა: სამურავი (ინგლ. X-Men Origins: Wolverine) — 2009 წლის ფილმი სუპერგმირებზე, დაფუძნებული Marvel Comics-ის გამოგონილ პერსონაჟზე, სამურავზე. იგი 2009 წლის 28 აპრილს გამოვიდა ნიდერლადებში, მსოფლიო მასშტაბით კი იმავე წლის პირველ მაისს. ფილმის რეჟისორი გევინ ჰუდია, მონაწილეობენ კინოვარსკვლავები: ჰიუ ჯეკმენი, სამურავის როლში, ლივ შრაიბერი, დენი ჰიუსტონი, რაიან რეინოლდსი და სხვები. ფილმი იქს-ადამიანების ტრილოგიის პრიკველს წარმოადგენს. იგი მოგვითხრობს სამურავის სასტიკი, ძალადობით სავსე წარსულის შესახებ. მასში გაშუქებულია იქს-ადამიანებამდე 10-17 წლის წინანდელი მოვლენები, სამურავსა და ვიქტორ კრიდს, აგრეთვე პოლკოვნიკ უილიამ სტრაიკერს შორის არსებულ ურთიერთობები, როდესაც მუტანტი გაწევრიანებული იყო გუნდ X-ში. ფილმში გაშუქებულია, თუ როგორ შეიყვანეს სამურავის სხეულში მეტალი ადამანტიუმი, იქს-იარაღის შექმნის მიზნით. გადაღებები ძირითადად ავსტრალიისა და ახალი ზელანდიის ტერიტორიაზე მიმდინარეობდა.
მიუხედავად იმისა, რომ ჰიუ ჯეკმენმა კრიტიკოსების მხრიდან ქება დაიმსახურა, საერთო ჯამში ფილმმა მათი მოლოდინი ვერ გაამართლა. საერთო შემოსავალი მიახლ. 300 მილიონ აშშ დოლარს შეადგენს.
სქოლიო
კატეგორია:2009 წლის ფილმები კატეგორია:იქს-ადამიანები (ფილმების სერია) კატეგორია:ამერიკული ფილმები კატეგორია:ინგლისურენოვანი ფილმები
საქართველოს ბელტი
საქართველოს ბელტი — საქართველოს ერთ-ერთი გეოტექტონიკური ერთეული. 1942 წელს გამოყო ალექსანდრე ჯანელიძემ, რომელმაც დაასაბუთა, რომ დედამიწის ქერქის სტაბილურ და შედარებით ლაბილურ უბნებს შორის თვისებრივი განსხავება უშუალო გამოხატულებას პოულობს დანალექი საფრის ფაციესებსა და დისლოკაციის ხარისხში.
საქართველოს ბელტისთვის დამახასიათებელია ზეწრული ნაოჭები და ნალექების ბაქნურისებრი ხასიათი. იგი ჩამოყალიბდა ბაიკალური და ჰერცინული ოროგენეზისების გავლენით დედამიწის ქერქის კონსოლიდაციის შედეგად. ალპური განვითარების ოროგენულ ეტაპზე მისი უმეტესი ნაწილი მთათაშუა როფად გადაიქცა. საქართველოს ბელტი შედგება დასავლეთი დაძირვის, ცენტრალური აზევებისა და აღმოსავლეთი დაძირვის ზონებისაგან. დასავლეთი დაძირვის ანუ კოლხეთის ზონა უმთავრესად აგებულია ნეოგენური და ანთროპოგენური ასაკის მოლასური წარმონაქმნებით, რომლებიც ფარავენ სუსტად დისლოცირებულ მეზოზოურ და კაინოზოურ ნალექებს. ცენტრალური აზევების ზონა მოიცავს ძირულის მასივს და ოკრიბა-ხრეითის აზევებას. ძირულის მასივში გაშიშვლებულია საქართველოს ბელტის იურულისწინა კკრისტალური სუბსტრატი. ოკრიბა-ხრეითის აზევება აგებულია მეზოზოური და კაინოზოური ნალექებით.
საქართველოს ბელტის აღმოსავლეთი დაძირვის ანუ ქართლის ზონა უმთავრესად აგებულია სქელი ოლიგოცენური და მიო-პლიოცენური მოლასებით, რომლებიც ფარავენ საქართველოს ბელტის სუსტად დისლოცირებულ მეზოზოურ და კაინოზოურ დანალექ კომპლექსს.
ლიტერატურა
კატეგორია:გეოლოგია კატეგორია:საქართველოს გეოგრაფია
რაკივკა (ბერისლავის რაიონი)
რაკივკა (Раківка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 438 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
სელაიას დეპარტამენტი
thumb|მუქ ლურჯად: სელაია ([[1957-1986), ყვითელი ხაზი: საზღვარი ჩაარსა და საარს შორის]] სელაია იყო ნიკარაგუის ყოფილი დეპარტამენტი. მისი დედაქალაქი იყო ბლუეფილდსი. იგი 1986 წელს გაუქმდა და მის ტერიტორიაზე შეიქმნა ორი ავტონომიური რეგიონი:
კატეგორია:ნიკარაგუის ისტორია
Cryptodaphne affinis
Cryptodaphne affinis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ნარო-1
ნარო-1 (ასევე ცნობილი სახელით KSLV-1: Korea Space Launch Vehicle — «კორეის კოსმოსური რაკატმატარებელი») — პირველი სამხრეთკორეული რაკეტმატარებელი, რომელმაც პირველი ფრენა 2009 წლის 25 აგვისტოს განახორციელა. ის ასევე პირველი რაკეტაა, რომელიც სამხრეთ კორეის ტერიტორიიდან გაუშვეს. რაკეტა აგებულია კორეის აერონავტიკის კვლევითი ინსტიტუტის "KARI" მიერ და კოსმოსში გაშვებულ იქნა ნაროს კოსმოსური ცენტრიდან. კონფიგურაციით რაკეტას შეუძლია დაბალ ორბიტაზე 100 კგ-მდე წონის სატელიტის აყვანა. გაშვებისას რაკეტაზე გაუმართაობა წარმოიქმნა, რის გამოც მან წინასწარდასახული კურსიდან გადაუხვია. სატელიტმა ვერ შეძლო სტაბილური ორბიტისთვის მიღწევა.
კატეგორია:კორეის კოსმოსური პროგრამა კატეგორია:რაკეტმატარებლები
მთავარი
მთავარი — ფეოდალურ-მონარქიული სახელმწიფოს ან პოლიტიკური გაერთიანების მეთაური IX-XVI საუკუნეებში. თავდაპირველად მთავარი გვარის ბელადი იყო, შემდეგ თანდათან გადაიქცა ადრინდელი ფეოდალურ სახელმწიფოს მეთაურად. მთავრის ძალაუფლება ჯერ არჩევითი იყო, შემდეგ კი მემკვიდრეობით გადადიოდა (რიურიკოვიჩები რუსეთში, გედიმინოვიჩები და იაგელონები ლიტვაში, პიასტები პოლონეთში და სხვა). ლიტვასა და რუსეთში მთავრები იყვნენ მსხვილი ფეოდალური გაერთიანებების მეთაურნი და დიდი მთავრები ეწოდებოდათ. ცენტრალიზებული სახელმწიფოების ჩამოყალიბებასთან ერთად მათ მეფის ტიტული მიიღეს.
ძველ საქართველოში ტერმინ „მთავარს“ ზოგადი პოლიტიკური და სოციალური შინაარსი ჰქონდა. იგი ნაწარმოების ფუძისაგან „თავ“ (თავ-ი) და აღნიშნავს უფროსს, მეთაურს, მმართველს, ხელისუფალს, ხელმწიფეს. ქართლის (იბერიის) სამეფოს არსებობის ხანაში მთავარი უპირატესად ცენტრალური აპარატის დიდ მოხელეს ეწოდებოდა, პროვინციის მმართველი „ერისთავისაგან“ ზოგადი აზრით მთავარი იყო.
VI-VIII საუკუნეებში ქართული და უცხოური წყაროები საზოგადოების მმართველი წრის წარმომადგენლებს ქართლში მთავრებს უწოდებდნენ, იმისდა მიუხედავად, რომ მათ სხვადასხვა სახელოები ეკავათ. უპირველესი ადგილი მათ შორის ქართლის ერისმთავარს ეჭირა, რომელსაც წყაროებში ხშირად მთავარი ეწოდება. VIII საუკუნეში, როდესაც ქართლის სამეფო პოლიტიკურად საბოლოოდ დაიშალა და ხელისუფლება ცალკეულ, დიდი ფეოდალების ხელში გადავიდა, „ქართლის ცხოვრების“ ცნობით, „იქმნა სიმრავლე მთავართა ქუეყანასა ქართლისასა და შეერია ბრძოლა, იქმნეს მტერ ურთიერთას“. მთავართა ასეთი სიმრავლის სურათია ასახული ბასილი ზარზმელის „სერაპიონ ზარზმელის ცხოვრებაში“.
VIII საუკუნის დასასრულსა და IX საუკუნის დასაწყისში ამ ბრძოლის შედეგად საქართველოს მიწა-წყალზე რამდენიმე მსხვილი პოლიტიკური გაერთიანება წარმოიქმნა, რომელთა სათავეში მთავრები იდგნენ. ქართული საისტორიო წყაროების მიხედვით, მთავრად იწოდებოდნენ, მაგალითად, კახეთის, ჰერეთისა და აფხაზეთის მმართველები.
XV-XVI საუკუნეებში, საქართველოს ერთიანი სამეფოს პოლიტიკური დაშლის შემდეგ, ყოფილი საერისთავო ქვეყნების მოხელე ერისთავები (ათაბაგი, დადიანი, გურიელი, შერვაშიძე) დამოუკიდებელ ხელისუფლებად ანუ მთავრებად გადაიქცნენ, ისინი იშვიათად და ფორმალურად ემორჩილებოდნენ მეფეს. ეს ვითარება გაგრძელდა რუსეთის მიერ საქართველოს ოკუპაციამდე. ამის შემდეგ მთავრების დამოუკიდებლობას ბოლო მოეღო.
ლიტერატურა
* კატეგორია:წოდებები
Flavors of Entanglement
Flavors of Entanglement — კანადელი მომღერალ და კომპოზიტორ ალანის მორისეტის მეშვიდე სტუდიური ალბომი და მეხუთე საერთაშორისო მასშტაბით გამოსული ჩანაწერი. ალბომი, რომლის გამოსვლაც თავდაპირველად აპრილის თვეში იგეგმებოდა, გერმანიაში, ბენელუქსში და ბრაზილიაში 2008 წლის 30 მაისს გამოვიდა, დანარჩენ მსოფლიოში — 2 ივნისს, ხოლო აშშ-ში 10 ივნისს. მისი პროდიუსერია გაი სიგსუორთი.
სქოლიო
კატეგორია:ალანის მორისეტის ალბომები კატეგორია:Maverick Records-ის ალბომები კატეგორია:2008 წლის ალბომები კატეგორია:ალბომები გაი სიგსუორთის პროდიუსერობით
Said It All (Take That-ის სიმღერა)
Said It All — ჯგუფ Take That-ის სინგლი მეხუთე სტუდიური ალბომიდან The Circus. იგი გამოვიდა 2009 წლის ივნისში. მთავარ ვოკალებს ასრულებენ გერი ბარლოუ და მარკ ოუენი. სინგლის b-გვერდია 'Throwing Stones', მარკ ოუენის ვოკალით.
სქოლიო
კატეგორია:2009 წლის სიმღერები კატეგორია:Take That-ის სიმღერები
საიტოვსკი
საიტოვსკი (Сәйет; Саитовский) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 377 ადამიანი. რაიონულ ცენტრ მელეუზიდან დაშორებულია 23 კილომეტრით. უახლოესი რკინიგზის სადგურია მელეუზი, რომელიც დაშორებულია 23 კმ-ით.
სქოლიო
კატეგორია:მელეუზის რაიონის სოფლები
ვეტო
ვეტო (veto — ვკრძალავ) — სახელმწიფო ორგანოს გადაწყვეტილების ძალაში შესვლის აკრძალვა საამისოდ უფლებამოსილი სხვა ორგანოს მიერ. ვეტოს აქვს ძალაუფლება შეაჩეროს ცვლილებები. შესაბამისად, ის იცავს სტატუს-კვოს.
ვეტო წარმოიშვა რომაულ სახალხო ტრიბუნალებში (Tribunus plebis), რომელსაც ჰქონდა ძალაუფლება ერთპიროვნულად უარეყო რომის სენატის მიერ მიღებული კანონმდებლობა. ძველ რომში ვეტოს უფლება ჰქონდა რომის მაგისტრატს სხვა მაგისტრატების გადაწყვეტილებებზე. ფეოდალურ წყობაში მონარქის აბსოლუტური ვეტო საბოლოოდ აქარწყლებდა პარლამენტის მიერ მიღებულ კანონპროექტს. კაპიტალისტურ ქვეყნების უმრავლესობაში სახელმწიფოს მეთაურს შეუძლია ხელი არ მოაწეროს, ე. ი. ვეტო დაადოს საკანონმდებლო ორგანოს მიერ მიღებულ კანონპროექტს. მაშინ იგი, როგორც წესი, უბრუნდება ამ ორგანოს და, თუ ხელახლა განხილვის შემდეგ კვლავ მიიღეს, ძალაში შევა სახელმწიფოს მეთაურის სანქციის გარეშე. ასეთი ვეტო გადადებითია.
ვეტო შესაძლოა იყოს დაუძლეველი, რისი მაგალითიცაა გაეროს უშიშროების საბჭო, რომლის მუდმივ წევრებს (ჩინეთი, საფრანგეთი, რუსეთი, გაერთიანებული სამეფო, აშშ) შეუძლიათ დაბლოკონ ნებისმიერი რეზოლუცია. ამავე დროს, ვეტო შესაძძლოა იყოს შეზღუდული, როგორც ესაა აშშ–ში საკანონმდებლო პროცესის სახით, სადაც საკანონმდებლო ორგანოს ორივე პალატას შეუძლია ხმათა ორი მესამედით დაძლიოს პრეზიდენტის ვეტო.
სქოლიო
კატეგორია:ლათინური ტერმინები და ფრაზები
ვენერა მილოსელი
thumb|200px|ვენერა მილოსელი გამოფენაზე [[ლუვრი|ლუვრში]] ვენერა მილოსელი აგრეთვე ცნობილი როგორც აფროდიტე მილოსელი  — ძველი ბერძნული ქანდაკება და ძველი საბერძნეთის სკულპტურის ერთ-ერთი ყველაზე ცნობილი ნიმუში. შეიქმნა ძველი წელთაღრიცხვის 130-100 წლებს შორის და გამოსახავს ბერძნული მითოლოგიის სილამაზისა და სიყვარულის ქალღმერთ აფროდიტეს (ვენერას რომაულ მითოლოგიაში). სკულპტურა თეთრი მარმარილოსაგანაა შექმნილი და სიმაღლით 203 სანტიმეტრია. მისი ორიგინალური მკლავები და პოსტამენტი დღეისთვის აღარ არსებობენ. ცნობილია, რომ ქანდაკება ალექსანდროს ანტიოქიელის ნამუშევარია.
ქანდაკება 1820 წელს შემთხვევით აღმოაჩინა ბერძენმა გლეხმა იორგოს კენტროტასმა ეგეოსის ზღვის კუნძულ მილოსზე, საიდანაც იგი ფრანგმა ოფიცრებმა შეისყიდეს და საფრანგეთში ჩაიტანეს. 1821 წელს იგი მეფე ლუი XVIII-ს მიართვეს, ხოლო მეფემ იგი ლუვრის მუზეუმს გადასცა სადაც დღემდე ინახება.
რესურსები ინტერნეტში
კატეგორია:ძველბერძნული ქანდაკება
მიხეილ კოღუაშვილი
მიხეილ (მიშა) ერასტეს ძე კოღუაშვილი (დ. 1892, სოფ. ბანოჯა, ახლანდ. წყალტუბოს მუნიციპალიტეტი, — გ. 1 სექტემბერი, 1924, თბილისი) — ქართველი პოლიტიკური აქტივისტი, სოციალისტ-ფედერალისტთა პარტიის შეიარაღებული რაზმის მეთაური.
ჰქონდა დაწყებითი 4 კლასის განათლება. სოციალისტ-ფედერალისტების წევრი იყო 1917 წლიდან, ეკუთვნოდა პარტიის მემარჯვენე ფრთას. იმავე წელს მნიშვნელოვანი როლი შეასრულა რუსეთის ჯარის მიერ მიტოვებული თურქეთის ფრონტისპირა არსენალებიდან იარაღის ჩამოტანის ღონისძიებაში, რომელსაც გრიგოლ ლაღიძე თაოსნობდა. კოღუაშვილი იყო სოციალისტ-ფედერალისტების მოხალისეთა შეიარაღებული რაზმის აქტიური წევრი, მონაწილეობდა ბრძოლებში საქართველოს რესპუბლიკის ტერიტორიული მთლიანობისთვის. 1919 წლამდე მუშაობდა გაზეთ „ხალხის მეგობრის“ რედაქციაში. საქართველოს საბჭოთა ოკუპაციის (1921) შემდეგ ჩაბმული იყო იატაკქვეშა წინააღმდეგობის მოძრაობაში, ცხოვრობდა „არალეგალურად“. 1922 წლის ოქტომბერ-დეკემბერში დაპატიმრებული იყო ქუთაისში.
ლიტერატურა
კატეგორია:დაბადებული 1892 კატეგორია:გარდაცვლილი 1 სექტემბერი კატეგორია:გარდაცვლილი 1924 კატეგორია:ქართველი მეამბოხეები კატეგორია:საბჭოთა კავშირის რეპრესიების მსხვერპლნი საქართველოში
ლიუბა ველიჩი
ლიუბა ველიჩი ( Veličkova ; Люба Величкова დ. 10 ივლისი, 1913  — გ. 1 სექტემბერი, 1996) — საოპერო სოპრანო. იგი დაიბადა სლავიანოვოში, ბულგარეთში. სწავლობდა სოფიასა და ვენაში. მღეროდა ავსტრიისა და გერმანიის საოპერო თეატრებში 1930-იანი წლების ბოლოს და 1940-იანი წლების დასაწყისში და შუა რიცხვებში. 1946 წელს იგი გახდა ავსტრიის მოქალაქე.
ველიჩი ყველაზე მეტად ცნობილი გახდა რიხარდ შტრაუსის სალომეს მთავარი როლით, რომლის შესრულებაშიც მას კომპოზიტორი ხელმძღვანელობდა. მისი საერთაშორისო კარიერა ხანმოკლე იყო: საერთაშორისო წარმატების დაწყება გადაიდო მეორე მსოფლიო ომის გამო და დასასრული დააჩქარა ვოკალურმა პრობლემებმა. იგი გაფრინდა 1947 წელს ლონდონში და გზა გააგრძელა ნიუ-იორკში 1949 წლიდან, მაგრამ მისი საშემსრულებლო დღეები დასრულდა 1950-იანი წლების შუა ხანებში. მომღერის ზოგიერთი ცოცხალი ჩანაწერი გადარჩა მაუწყებლობებიდან, თუმცა მათი რაოდენობა მცირეა.
1950-იანი წლების შუა პერიოდიდან ველიჩი მღეროდა პერსონაჟების როლებს ოპერებში და თამაშობდა სასცენო პიესებში. გარდაიცვალა ვენაში, 83 წლის ასაკში.
ადრეული წლები
ველიჩი დაიბადა სლავიანოვოში, ბულგარეთში და გაიზარდა მისი ოჯახის ფერმაში ორ დასთან ერთად. მისი ინტერესი მუსიკისადმი ბავშვობიდან დაიწყო; როდესაც ის რვა წლის იყო, მისმა დამ აჩუქა ვიოლინო და გარკვეული პერიოდის განმავლობაში ფიქრობდა, რომ გამხდარიყო პროფესიონალი მევიოლინე. შუმენში საშუალო სკოლის დამთავრების შემდეგ მან შეისწავლა ფილოსოფია სოფიის უნივერსიტეტში და მიიღო დოქტორის ხარისხი. სოფიაში მღეროდა გუნდებში, სწავლობდა მუსიკას გიორგი ზლატევ-ჩერკინთან. ბულგარეთის მთავრობის დაფინანსებით იგი გადავიდა ვენაში, რათა ესწავლა სახელმწიფო აკადემიის სიმღერის პროფესორ თეო ლიერჰამერთან. მარცხნივ|მინი| ველიჩი 1930-იანი წლების დასაწყისში ველიჩის საოპერო დებიუტი შედგა სოფიაში 1936 წელს. მისი პირველი მთავარი როლი იყო ნედა ჯამბაზებში, გრაცის ოპერაში იმავე წელს. მომდევნო სამი წლის განმავლობაში, იმღერა სოპრანოს როლების უჩვეულოდ ფართო სპექტრი, სხვადასხვა კომპოზიტორების ოპერებში მოცარტიდან ვაგნერამდე, ჰამპერდინკამდე, პუჩინამდე და რიხარდ შტრაუსამდე.
მეორე მსოფლიო ომის დასრულებამდე იყო ჰამბურგის (1941–1943), მიუნხენისა და ბერლინის (1943–1946) საოპერო ჯგუფების წევრი. ბერლინში ყოფნისას მან შეასრულა კომპოზიტორ რიხარდ შტრაუსის ოპერაში ერთ-ერთი როლი. შტრაუსმა შეამჩნია ლიუბა, რომელმაც მასზე დიდი შთაბეჭდილება მოახდინა; შტრაუსმა დაგეგმა მისთვის მთავარი როლი სალომეს ახალ სპექტაკლში 1944 წელს, მისი ოთხმოცი წლის დაბადების დღის აღსანიშნავად. ის დაეხმარა მომღერალს მისი ნაწილის მომზადებაში. სპექტაკლამდე ექვსი კვირით ადრე მუშაობდნენ ნაწარმოებზე; შტრაუსი ყოველდღე ესწრებოდა რეპეტიციებს.
ველიჩმა ავსტრიის მოქალაქეობა მიიღო 1946 წელს იგი გახდა მომღერალთა ჯგუფის მთავარი წევრი, რომელიც ოპერის მენეჯერმა ფრანც სალმჰოფერმა შეკრიბა, როდესაც ის ომის ბოლოს ვენის სახელმწიფო ოპერის აღდგენას ცდილობდა. ვენაში მან კიდევ უფრო გააფართოვა თავისი რეპერტუარი, დაამატა როლები ფრანგულ, გერმანულ, იტალიურ და რუსულ ოპერებში. სალომეს გარდა მას სხვა როლები ჰქონდა.
საერთაშორისო კარიერა
1947 წელს სალმჰოფერმა საოპერო ჯგუფი ლონდონში წაიყვანა კოვენტ გარდენის ოპერის მიწვევით. ველიჩი არ იყო სრულებით უცნობი ბრიტანელი მაყურებლისთვის, ის მოისმინეს და კარგად მიიღეს ბეთჰოვენის მეცხრე სიმფონიის და ვერდის რეკვიემის სპექტაკლებში ჯონ ბარბიროლის ხელმძღვანელობით, მაგრამ მისი მიღება ოპერის თეატრში მნიშვნელოვანი სიახლე იყო. კოვენტ გარდენში დონა ანას და სალომეს როლში მან სენსაცია მოახდინა და დაჩრდილა მისი თანამემამულე კომპანიის წევრი მარია სებოტარი, რომელთანაც ორივე როლს იზიარებდა. მუსიკისა და მუსიკოსების გროუვის ლექსიკონის თანახმად, მან „გააოცა ლონდონის მაყურებელი სპექტაკლებში თავისი სიძლიერით, ვოკალური სიწმინდით და დამაჯერებელი ძალით“. ლონდონში ყოფნისას ველიჩმა მონაწილეობა მიიღო შტრაუსის ელექტრას ორ სპექტაკლში, რომელსაც დირიჟორობდა სერ ტომას ბიჩემი კომპოზიტორის თანდასწრებით.
დევიდ ვებსტერმა, სამეფო ოპერის თეატრის დირექტორმა, აღიარა ველიჩის ნიჭი, რომლის შემდეგაც იგი გამოჩნდა 1948-1953 წლებში აიდაში, ლა ბოჰემში, სალომეში, ტოსკასა და ყვავი დედოფალში. ლონდონში, ისევე როგორც ვენაში, მაშინ ჩვეულებისამებრ, ოპერებს ადგილობრივ ენაზე ასრულებდნენ და ველიჩს, ისევე როგორც სხვა გერმანელ მომღერლებს, რომლებიც კოვენტ გარდენში გამოდიოდნენ, თავისი როლები ინგლისურად უნდა ესწავლა. როდესაც ველიჩმა 1948 წელს ედინბურგის ფესტივალზე გლინდბურნის ფესტივალის ოპერისთვის დონა ანა იმღერა, კრიტიკოსმა ფრენკ ჰოუზმა დაწერა, რომ ის იყო ვეფხვი, რომელსაც შეეძლო ეჭამა დონ ჯოვანიც და დონ ოტავიოც „და მაინც მოუწოდებდა მეტის მოთხოვნით“. იმავე წელს მან იმღერა ბეთჰოვენის მეცხრე სიმფონიაში ვენის ფილარმონიასთან ერთად ვილჰელმ ფურტვანგლერის დირიჟორობით სამეფო ალბერტ-ჰოლში. 1949 წელს ედინბურგში გლინდბურნისთვის მან იმღერა ამელია ბალ-მასკარადში. მინი| ველიჩი როზალინდის როლში Die Fledermaus-ში 1949 წელს ველიჩის დებიუტი შედგა მეტროპოლიტენის ოპერის სცენაზე სალომეში, ნიუ-იორკი. Variety-მ შეაქო ველიჩის სიმღერა და მსახიობობა.
ველიჩის საერთაშორისო კარიერა ძირითადად ორიენტირებული იყო ვენაზე, ლონდონსა და ნიუ-იორკზე, თუმცა იგი დარჩა გრაცის ერთგული და იქ სტუმრად ხშირად მიდიოდა. იგი ორჯერ იყო მიწვეული მილანის ლა სკალაში, მაგრამ მისი ვალდებულებები ისედაც ძალიან ბევრი იყო იმისთვის, რომ დათანხმებულიყო.
შემდგომ წლებში
1953 წლისთვის ველიჩს ხმის იოგებზე კვანძები განუვითარდა, რაც საჭიროებდა ქირურგიულ ჩარევას. ჯანმრთელობის პრობლემებმა მკვეთრად გააუარესა მისი შესრულების უნარი.
ველიჩი ორჯერ იყო დაქორწინებული და ორჯერვე განქორწინდა; მას შვილები არ ჰყავდა. იგი გარდაიცვალა ვენაში ინსულტის რამდენჯერმე გამეორების შემდეგ, 83 წლის ასაკში
სქოლიო
<references group="" responsive="1">
კატეგორია:Columbia Records-ის შემსრულებლები კატეგორია:გარდაცვლილი 1996 კატეგორია:დაბადებული 1913 კატეგორია:ოპერის მომღერალი ქალები კატეგორია:ოპერის მომღერალი ბულგარელი ქალები კატეგორია:ბულგარელი მომღერლები
გრამინ ბანკი
thumb|right|მუჰამედ იუნუსი, ბანკის დამფუძნებელი. გრამინ ბანკი (Grameen Bank, ბანგლა: গ্রামীণ ব্যাংক) — მიკროსაფინანსო ორგანიზაცია დაფუძნებული ბანგლადეშში, რომელიც მცირე ზომის სესხებს (მიკროკრედიტი) გასცემს უკიდურესად ხელმოკლე მოსახლეობისთვის თავდების მოთხოვნის გარეშე. სისტემა ემყარება მოსაზრებას, რომ ღარიბ მოსახლეობას გააჩნია უნარ-ჩვევები, რომლებიც მათი ხელმოკლეობის გამო გამოუყენებელი რჩება. მიკროკრედიტების პარალელურად ბანკს გააჩნია სადეპოზიტო ანგარიშები, აწარმოებს სხვა საბანკო ოპერაციებს და მართავს რამდენიმე ადგილობრივი ეკონომიკის განვითარებაზე ორიენტირებულ საწარმოს, მათ შორის საფეიქრო, სატელეფონო და ენერგეტიკულ კომპანიებს. ორგანიზაცია და მისი დამფუძნებელი, მუჰამედ იუნუსი, 2006 წელს ნობელის მშვიდობის პრემიით დაჯილდოვდნენ.
ამ მიკროსაფინანო ორგანიზაციის, ერთ-ერთი გახმაურებული და საკმაოდ წარმატებული პროექტი ითვალისწინებდა, ხურდა ფულის სახით შემოწირულობების მოკრების მიზნით, - ჩვეულებრივი (ნახმარი) ცარიელი, პლასტიკური ბოთლების განთავსებას სხვადასხვა სავაჭრო ცენტრებსა და საზოგადოების შეკრების ადგილებში. ამ გზით, მისმა დამფუძნებელმა მიაღწია მნიშვნელოვანი საკრედიტო რესურსის მობილიზებას, რომელიც შემდგომში მისი განვითარების საფუძველი გახდა.
რესურსები ინტერნეტში
კატეგორია:განვითარება კატეგორია:ეკონომიკა კატეგორია:მიკროფინანსები კატეგორია:ბანგლადეში კატეგორია:ნობელის პრემიის ლაურეატები მშვიდობის განმტკიცებაში
მარიამპოლის მაზრა
მარიამპოლის მაზრა (ლიეტუვ Marijampolės apskritis) — მაზრა ლიეტუვის სამხრეთ-დასავლეთში, სუვალკიის ისტორიულ-ეთნოგრაფიულ მხარეში. ესაზღვრება რუსეთის ფედრაციის კალინინგრადის ოლქსა და პოლონეთს, აგრეთვე ალიტუსის, კაუნასისა და ტაურაგის მაზრებს.
ადმინისტრაციული დაყოფა
მაზრაში შემდეგი ტერიტორიებია:
სქოლიო
კატეგორია:ლიეტუვის მაზრები